પ્રો કબડ્ડી લીગમાં સેલિબ્રિટીઓએ પણ ઝૂકાવ્યું છે. અભિનેતા અભિષેક બચ્ચન જયપુરની ટીમ ‘પિંક પેન્થર’નો માલિક છે અને ટીમને જાતે જ પ્રમોટ કરી રહ્યો છે. તો લાલકૃષ્ણ અડવાણીએ દિલ્હીની અને સુશીલકુમાર મોદીએ પટણાની ટીમ સાથે તસવીરો પડાવીને બળ પૂરું પાડ્યું છે. ગુજરાતમાં ખેલ મહાકુંભનાં આયોજન પાછળ મોટો ખર્ચ કરાય છે ત્યારે રાજકીય નેતાઓ કબડ્ડીના ખેલાડીઓને પ્રોત્સાહન મળે તેવાં પગલાં ભરશે ખરા? ગુજરાતના કબડ્ડીના ખેલાડીઓ નિરાશા સાથે કહે છે કે, ‘કબડ્ડી લીગ માટે ગુજરાતી ટીમ ઊભી ન કરી તે બાબત અફસોસજનક છે.’